אמיתי נאמן

אמיתַי נאמן (15 בדצמבר 1926 – 8 בינואר 2005) היה מלחין, פזמונאי ומעבד ישראלי, עורך ומפיק ב"קול ישראל".

ביוגרפיה
נאמן נולד בירושלים למשפחה יוצאת גרמניה. בנעוריו עברה משפחתו לחיפה, ובה חי רוב ימיו.
את שירותו הצבאי עשה כאקורדיוניסט בלהקת הכרמל. לאריק לביא, שהיה חבר בלהקה, הלחין את שירו הראשון, "עדה". השלים את השכלתו המוזיקלית במדרשה למורים למוזיקה בתל אביב ובמאנס קולג' למוזיקה  בניו יורק.

עם התפתחות מסורת ריקודי עם בשנות ה-50, תרם נאמן רבות לרפרטואר בלחנים, להם כתב גם את המלים.

בין הריקודים היו: 
"הנאוה בבנות", "צדיק כתמר יפרח", "מחול הנוער" ועוד.

בין הריקודים אותם הלחין למילים של אחרים :

"בת יפתח" ( עמנואל זמיר ), "ניגון עתיק" ( מיכאל קשטן ), "מזרה ישראל" ( מן המקורות ) ועוד.

בין השירים הנוספים הידועים שכתב והלחין אמיתַי נאמן :

"התופסת", "חמדתי", "כשלמה את שולמית", "לאור חיוכך", "סוס עץ", "סתיו בחלונות"  ( "זוהר שמש עלה בהרים ..." ), "ריקוד עצי הגן" ( "כל הגן לבש לבן תכלת וארגמן..." ) ועוד.

בין השירים הנוספים הידועים שהלחין אמיתַי נאמן למילים של אחרים :

"חוף שקט" ( אהרון זאב ), "יעל" ( דן אלמגור ),תל אל קאדי (  רות חפץ ), "תמיד אותם" ( תרצה אתר ) ועוד.

במסגרת עבודתו בקול ישראל הפיק וערך תוכניות זמר רבות. הוא לימד מוזיקה בסמינר אורנים ובמוסדות חינוך אחרים.

חיים אישיים 
בשנת 1982 שכל נאמן את בנו, עדי נאמן, שהיה שחקן, זמר ומלחין. עדי, שבזמן פטירתו היה מפקד אחד הצוותים של מקהלת צה"ל, גילם את דמותו של עוזי בסרטו של יצחק (צפל) ישורון "נועה בת 17".

זמן קצר לפני מותו של אמיתי נאמן, נערך ערב הוקרה לו ולשיריו  צוותא תל אביב, בהנחיית אהוד מנור.

נאמן נפטר בינואר 2005, בגיל 78. נטמן בבית העלמין קריית שאול.
אשתו, חנה (הני), נפטרה כשבוע אחריו ונטמנה לצדו.
בתו כרמל נאמן-זמיר הייתה נשואה ליובל זמיר.

קישורים חיצוניים

  (נקרולוג)

הערות שוליים

מלחינים ישראלים
מעבדים מוזיקליים ישראלים
פזמונאים ישראלים
סגל קול ישראל
עורכים מוזיקליים ברדיו הישראלי
מפיקים מוזיקליים ישראלים
מורים למוזיקה בישראל
חברי להקת הכרמל
סגל אורנים - המכללה האקדמית לחינוך
אנשי היישוב ילידי הארץ
אבות שכולים: חללי צה"ל
אישים הקבורים בבית הקברות קריית שאול
ישראלים שנולדו ב-1926
ישראלים שנפטרו ב-2005